# Il-Ġurnal Uffiċjali C 25A/18 t

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 25A |
| | |
| Edizzjoni bil-Malti | Informazzjoni u Avviżi | Volum 6518ta' Jannar 2022 |

ISSN 1977-0987

Il-Ġurnal Uffiċjali

tal-Unjoni Ewropea

C 25A

Edizzjoni bil-Malti

Informazzjoni u Avviżi

Volum 6518ta' Jannar 2022

---

| Werrej | Paġna |
| --- | --- |
| | V   Avviżi |
| | PROĊEDURI AMMINISTRATTIVI |
| | Il-Kummissjoni Ewropea |
| 2022/C 25 A/01 | Iċ-Ċentru Konġunt tar-Riċerka tal-Kummissjoni Ewropea — Pubblikazzjoni ta’ post vakanti għall-kariga ta’ Direttur tas-Sikurezza u s-Sigurtà Nukleari (Grad AD 14) (l-Artikolu 29(2) tar-Regolamenti tal-Persunal) — COM/2022/10411 | 1 |

Werrej

Paġna

V   Avviżi

PROĊEDURI AMMINISTRATTIVI

Il-Kummissjoni Ewropea

2022/C 25 A/01

Iċ-Ċentru Konġunt tar-Riċerka tal-Kummissjoni Ewropea — Pubblikazzjoni ta’ post vakanti għall-kariga ta’ Direttur tas-Sikurezza u s-Sigurtà Nukleari (Grad AD 14) (l-Artikolu 29(2) tar-Regolamenti tal-Persunal) — COM/2022/10411

1

---

| MT | |
| --- | --- |

MT

---

V Avviżi

PROĊEDURI AMMINISTRATTIVI

Il-Kummissjoni Ewropea

| 18.1.2022 | MT | Il-Ġurnal Uffiċjali tal-Unjoni Ewropea | CA 25/1 |
| --- | --- | --- | --- |

18.1.2022

MT

Il-Ġurnal Uffiċjali tal-Unjoni Ewropea

CA 25/1

---

IĊ-ĊENTRU KONĠUNT TAR-RIĊERKA TAL-KUMMISSJONI EWROPEA

Pubblikazzjoni ta’ post vakanti għall-kariga ta’ Direttur “tas-Sikurezza u s-Sigurtà Nukleari” (Grad AD 14)

(l-Artikolu 29(2) tar-Regolamenti tal-Persunal)

COM/2022/10411

(2022/C 25 A/01)

Min aħna

Bħala s-servizz tax-xjenza u l-għarfien tal-Kummissjoni Ewropea, il-missjoni taċ-Ċentru Konġunt tar-Riċerka (Joint Research Centre – JRC) hija li jappoġġa l-politiki tal-UE permezz ta’ evidenza indipendenti matul iċ-ċiklu kollu tal-politika. Il-JRC jinsab f’ħames Stati Membri (il-Belġju, il-Ġermanja, l-Italja, in-Netherlands u Spanja). Tista’ ssib aktar informazzjoni fuq https://ec.europa.eu/jrc.

Il-ħidma xjentifika tal-JRC fil-qasam tas-sikurezza u s-sigurtà nukleari tindirizza aspetti xjentifiċi u teknoloġiċi ewlenin assoċjati mal-ħtiġijiet u l-isfidi preżenti u futuri tas-soċjetà. Hija mibnija fuq it-tliet dimensjonijiet ta’ referenza tal-Istrateġija tal-JRC 2030: il-ġustizzja, ir-reżiljenza u l-kompetittività. Huwa rikonoxxut b’mod wiesa’ li l-ħidma xjentifika tal-JRC fil-qasam nukleari hija tal-ogħla livell, immexxija mill-ħiliet, il-kompetenzi u l-faċilitajiet tiegħu li huma uniċi madwar id-dinja.

X’qegħdin nipproponu

Nipproponu l-pożizzjoni ta’ Direttur biex imexxi d-Direttorat għar-R&Ż Nukleari tad-Direttorat G – Sikurezza u s-Sigurtà Nukleari tal-JRC. Din hija pożizzjoni ta’ viżibilità għolja bil-potenzjal li tinfluwenza d-direzzjoni tar-riċerka tal-Euratom fid-deċennji li ġejjin.

Il-missjoni ewlenija tad-Direttorat G tal-JRC hija l-implimentazzjoni tal-Programm ta’ Riċerka u Taħriġ tal-Euratom tal-JRC u ż-żamma u t-tixrid tal-kompetenzi nukleari fl-Ewropa biex jiġu appoġġati l-Istati Membri kollha tal-UE. Kooperazzjoni u komplementarjetà b’saħħithom mal-politika ta’ riċerka tal-Istati Membri tal-Unjoni Ewropea u l-organizzazzjonijiet nazzjonali huma ta’ rilevanza ewlenija. Id-Direttorat G tal-JRC jipprovdi appoġġ lis-servizzi tal-UE f’inizjattivi ta’ politika u diplomazija xjentifika relatati mal-qasam nukleari permezz ta’ għarfien espert indipendenti, tekniku u xjentifiku u ġestjoni tal-għarfien. Id-Direttorat G huwa wkoll sieħeb attiv ewlieni fin-networks internazzjonali u jikkollabora ma’ organizzazzjonijiet internazzjonali u akkademiċi prominenti, istituti ta’ riċerka u partijiet ikkonċernati oħra.

Id-Direttur G jirrapporta lid-Deputat Direttur Ġenerali (DDG.1). Id-Direttorat G jikkonsisti f’disa’ Unitajiet, li tnejn minnhom huma direttament taħt is-superviżjoni tad-Direttur; is-seba’ Unitajiet l-oħra huma organizzati fi ħdan żewġ dipartimenti tematiċi (is-Sikurezza Nukleari u s-Sigurtà Nukleari u s-Salvagwardji). Id-Direttorat G huwa preżenti f’erba’ siti differenti, Karlsruhe (DE), Ispra (IT), Petten (NL) u Geel (BE).

Id-Direttur huwa responsabbli wkoll għall-ġestjoni tas-sit ta’ Karlsruhe, u jaġixxi bħala detentur tal-liċenzja nukleari u impjegatur kif definit mil-leġiżlazzjoni tal-pajjiż ospitanti. Id-Direttur tas-Sit jieħu l-miżuri kollha meħtieġa biex jiżgura s-sikurezza tal-persuni u l-installazzjonijiet fuq is-sit, filwaqt li jistabbilixxi politika armonizzata għas-sikurezza fuq il-post tax-xogħol għall-persunal kollu u jaġixxi bħala Direttur tas-Sit ta’ Emerġenza tas-sit b’rabta mal-ġestjoni u l-koordinazzjoni tal-emerġenzi. Id-Direttur tal-JRC Karlsruhe huwa responsabbli għar-rispett tal-miżuri kollha ta’ sikurezza u sigurtà relatati mal-liċenzja nukleari. Id-Direttur tas-sit jistimula l-kooperazzjoni bejn id-Direttorati tas-servizzi kollha preżenti fis-sit u jżomm relazzjoni miftuħa u kostruttiva mar-rappreżentanza tal-persunal lokali. Id-Direttur tas-Sit jirrappreżenta l-interessi tal-Kummissjoni/JRC f’avvenimenti esterni u interni, b’enfasi partikolari fuq ir-relazzjoni mal-awtoritajiet lokali u l-Iskola Ewropea.

Id-Direttur se jipprovdi tmexxija b’saħħitha u effettiva li tiżgura li t-timijiet kollha fid-Direttorat ikunu impenjati, produttivi u allinjati mal-istrateġija nukleari tal-JRC biex il-programm ta’ ħidma tal-Euratom jiġi implimentat fi spirtu kollaborattiv. Jenħtieġ li d-Direttur jikkontribwixxi wkoll għall-viżjoni fit-tul għall-kompiti tad-Direttorat, filwaqt li jikkontribwixxi għall-implimentazzjoni ġenerali tal-istrateġija tal-JRC.

X’qegħdin infittxu (il-kriterji tal-għażla)

Il-kandidati għandhom jissodisfaw il-kriterji tal-għażla li ġejjin:

Ħiliet fl-immaniġġjar

| — | Ħila ppruvata ta’ ġestjoni tar-riżorsi finanzjarji rilevanti fil-kuntest tas-servizz pubbliku. |
| --- | --- |

—

Ħila ppruvata ta’ ġestjoni tar-riżorsi finanzjarji rilevanti fil-kuntest tas-servizz pubbliku.

| — | Ħsieb strateġiku tajjeb u kapaċità biex dan jissarraf fi proposti prattiċi għal azzjoni, jiġu stabbiliti prijoritajiet u objettivi. |
| --- | --- |

—

Ħsieb strateġiku tajjeb u kapaċità biex dan jissarraf fi proposti prattiċi għal azzjoni, jiġu stabbiliti prijoritajiet u objettivi.

| — | Kapaċità ppruvata ta’ tmexxija, motivazzjoni u żvilupp ta’ timijiet għall-aħjar potenzjal tagħhom, kemm lokalment kif ukoll mill-bogħod. |
| --- | --- |

—

Kapaċità ppruvata ta’ tmexxija, motivazzjoni u żvilupp ta’ timijiet għall-aħjar potenzjal tagħhom, kemm lokalment kif ukoll mill-bogħod.

| — | Il-ħila li j/tmexxi timijiet internazzjonali u/jew gruppi ta’ esperti fi proġetti ta’ riċerka teknika jew applikata tkun ta’ vantaġġ. |
| --- | --- |

—

Il-ħila li j/tmexxi timijiet internazzjonali u/jew gruppi ta’ esperti fi proġetti ta’ riċerka teknika jew applikata tkun ta’ vantaġġ.

Ħiliet u esperjenza speċjalizzati

| — | Esperjenza professjonali marbuta mad-dominji ġestiti fid-Direttorat, b’mod partikolari is-Sikurezza Nukleari, is-Sigurtà jew is-Salvagwardji. |
| --- | --- |

—

Esperjenza professjonali marbuta mad-dominji ġestiti fid-Direttorat, b’mod partikolari is-Sikurezza Nukleari, is-Sigurtà jew is-Salvagwardji.

| — | Esperjenza fl-istituzzjonijiet tal-UE u s-servizzi tal-Kummissjoni, jew b’rabta magħhom, b’mod partikolari fil-qasam tal-interfaċċa bejn ix-xjenza u l-politika. |
| --- | --- |

—

Esperjenza fl-istituzzjonijiet tal-UE u s-servizzi tal-Kummissjoni, jew b’rabta magħhom, b’mod partikolari fil-qasam tal-interfaċċa bejn ix-xjenza u l-politika.

| — | Ħila li j/tibni u j/issostni network professjonali fi ħdan il-politika nukleari u l-komunitajiet tar-riċerka. |
| --- | --- |

—

Ħila li j/tibni u j/issostni network professjonali fi ħdan il-politika nukleari u l-komunitajiet tar-riċerka.

| — | Ħila li j/tikkomunika u j/tinteraġixxi b’mod effettiv mal-awtoritajiet nazzjonali/lokali Ġermaniżi kif meħtieġ mir-rwol ta’ ġestjoni tas-sit. |
| --- | --- |

—

Ħila li j/tikkomunika u j/tinteraġixxi b’mod effettiv mal-awtoritajiet nazzjonali/lokali Ġermaniżi kif meħtieġ mir-rwol ta’ ġestjoni tas-sit.

| — | L-esperjenza fil-qasam tax-xjenza jew l-inġinerija nukleari tkun ta’ vantaġġ. |
| --- | --- |

—

L-esperjenza fil-qasam tax-xjenza jew l-inġinerija nukleari tkun ta’ vantaġġ.

Kwalitajiet personali

| — | Ħila ppruvata li j/tibni relazzjonijiet ta’ ħidma fdati mal-partijiet ikkonċernati u l-kapaċità li j/tirrappreżenta b’mod adegwat lill-Kummissjoni fil-kuntatti kollha mal-partijiet ikkonċernati interni u esterni, inklużi l-awtoritajiet nazzjonali tal-UE u l-pubbliku ġenerali. |
| --- | --- |

—

Ħila ppruvata li j/tibni relazzjonijiet ta’ ħidma fdati mal-partijiet ikkonċernati u l-kapaċità li j/tirrappreżenta b’mod adegwat lill-Kummissjoni fil-kuntatti kollha mal-partijiet ikkonċernati interni u esterni, inklużi l-awtoritajiet nazzjonali tal-UE u l-pubbliku ġenerali.

| — | Ħiliet eċċellenti ta’ komunikazzjoni u negozjar. |
| --- | --- |

—

Ħiliet eċċellenti ta’ komunikazzjoni u negozjar.

| — | Ħiliet ta’ organizzar eċċellenti u abbiltà li j/ssolvi problemi kunċettwali u operazzjonali permezz ta’ strateġija orjentata lejn ir-riżultati. |
| --- | --- |

—

Ħiliet ta’ organizzar eċċellenti u abbiltà li j/ssolvi problemi kunċettwali u operazzjonali permezz ta’ strateġija orjentata lejn ir-riżultati.

| — | Ħila li j/tikkondividi l-informazzjoni u li j/tikkoopera mal-pari u l-kollegi. |
| --- | --- |

—

Ħila li j/tikkondividi l-informazzjoni u li j/tikkoopera mal-pari u l-kollegi.

Kundizzjonijiet essenzjali (rekwiżiti tal-eliġibbiltà)

Il-kandidati se jiġu kkunsidrati biss għall-fażi tal-għażla abbażi tar-rekwiżiti formali li ġejjin, li jridu jiġu ssodisfati sad-data tal-għeluq tal-applikazzjonijiet:

| — | Nazzjonalità: il-kandidati jridu jkunu ċittadini ta’ wieħed mill-Istati Membri tal-Unjoni Ewropea. |
| --- | --- |

—

Nazzjonalità: il-kandidati jridu jkunu ċittadini ta’ wieħed mill-Istati Membri tal-Unjoni Ewropea.

| — | Grad jew diploma tal-università: il-kandidati jrid ikollhom:






  — | jew livell ta’ edukazzjoni li jikkorrispondi għal studji universitarji mitmuma u ċċertifikati b’diploma, meta l-perjodu normali tal-edukazzjoni universitarja jkun ta’ erba’ snin jew aktar; |
| --- | --- | --- |

—

Grad jew diploma tal-università: il-kandidati jrid ikollhom:

—

jew livell ta’ edukazzjoni li jikkorrispondi għal studji universitarji mitmuma u ċċertifikati b’diploma, meta l-perjodu normali tal-edukazzjoni universitarja jkun ta’ erba’ snin jew aktar;

| — | jew inkella livell ta’ edukazzjoni li jikkorrispondi għal studji universitarji mitmuma ċċertifikati b’diploma u esperjenza professjonali xierqa ta’ mill-inqas sena meta l-perjodu normali tal-edukazzjoni universitarja jkun tal-inqas tliet snin (din is-sena ta’ esperjenza professjonali ma tistax tkun inkluża fl-esperjenza professjonali ta’ wara l-gradwazzjoni meħtieġa hawn taħt). |
| --- | --- |

—

jew inkella livell ta’ edukazzjoni li jikkorrispondi għal studji universitarji mitmuma ċċertifikati b’diploma u esperjenza professjonali xierqa ta’ mill-inqas sena meta l-perjodu normali tal-edukazzjoni universitarja jkun tal-inqas tliet snin (din is-sena ta’ esperjenza professjonali ma tistax tkun inkluża fl-esperjenza professjonali ta’ wara l-gradwazzjoni meħtieġa hawn taħt).

| — | Esperjenza professjonali: il-kandidati jrid ikollhom mill-inqas 15-il sena esperjenza professjonali wara l-gradwazzjoni (1) f’livell li għalih jagħtu aċċess il-kwalifiki msemmija hawn fuq. Mill-inqas ħames snin minn dik l-esperjenza professjonali jridu jkunu f’qasam relevanti għal din il-pożizzjoni. |
| --- | --- |

—

Esperjenza professjonali: il-kandidati jrid ikollhom mill-inqas 15-il sena esperjenza professjonali wara l-gradwazzjoni (1) f’livell li għalih jagħtu aċċess il-kwalifiki msemmija hawn fuq. Mill-inqas ħames snin minn dik l-esperjenza professjonali jridu jkunu f’qasam relevanti għal din il-pożizzjoni.

| — | Esperjenza maniġerjali: mill-anqas ħames snin mill-esperjenza professjonali postuniversitarja jridu jkunu nkisbu f’funzjoni ta’ maniġment ta’ livell għoli (2). |
| --- | --- |

—

Esperjenza maniġerjali: mill-anqas ħames snin mill-esperjenza professjonali postuniversitarja jridu jkunu nkisbu f’funzjoni ta’ maniġment ta’ livell għoli (2).

| — | Lingwi: il-kandidati jrid ikollhom għarfien tajjeb ħafna ta’ waħda mil-lingwi uffiċjali tal-Unjoni Ewropea (3) u għarfien sodisfaċenti ta’ lingwa oħra minn dawn il-lingwi uffiċjali. Matul l-intervista/i, il-bordijiet tal-għażla se jivverifikaw jekk il-kandidati jikkonformawx mar-rekwiżit ta’ għarfien sodisfaċenti ta’ lingwa uffiċjali oħra tal-UE. Dan jista’ jinkludi li l-intervista, jew parti minnha, issir f’din il-lingwa l-oħra. |
| --- | --- |

—

Lingwi: il-kandidati jrid ikollhom għarfien tajjeb ħafna ta’ waħda mil-lingwi uffiċjali tal-Unjoni Ewropea (3) u għarfien sodisfaċenti ta’ lingwa oħra minn dawn il-lingwi uffiċjali. Matul l-intervista/i, il-bordijiet tal-għażla se jivverifikaw jekk il-kandidati jikkonformawx mar-rekwiżit ta’ għarfien sodisfaċenti ta’ lingwa uffiċjali oħra tal-UE. Dan jista’ jinkludi li l-intervista, jew parti minnha, issir f’din il-lingwa l-oħra.

| — | Età massima: il-kandidati ma jridux ikunu laħqu l-età regolari tal-irtirar, li għall-uffiċjali tal-Unjoni Ewropea hija ddefinita bħala l-aħħar tax-xahar li fih il-persuna tkun għalqet is-66 sena (ara l-Artikolu 52 lit (a) tar-Regolamenti tal-Persunal (4)). |
| --- | --- |

—

Età massima: il-kandidati ma jridux ikunu laħqu l-età regolari tal-irtirar, li għall-uffiċjali tal-Unjoni Ewropea hija ddefinita bħala l-aħħar tax-xahar li fih il-persuna tkun għalqet is-66 sena (ara l-Artikolu 52 lit (a) tar-Regolamenti tal-Persunal (4)).

Għażla u ħatra

L-għażla u l-ħatra se jsiru skont il-proċeduri tal-għażla u tar-reklutaġġ tal-Kummissjoni Ewropea (ara: id-Dokument dwar il-Politika għall-Uffiċjali f’Karigi Għolja (5)).

Bħala parti minn din il-proċedura tal-għażla, il-Kummissjoni Ewropea tistabbilixxi bord tal-preselezzjoni. Dan il-bord janalizza l-applikazzjonijiet kollha, jipproċedi bl-ewwel verifika tal-eliġibbiltà u jidentifika l-kandidati li jkollhom l-aħjar profil fid-dawl tal-kriterji tal-għażla msemmija hawn fuq, u li jkunu jistgħu jiġu mistiedna għal intervista mal-bord tal-preselezzjoni.

B’segwitu ta’ dawn l-intervisti, il-bord tal-preselezzjoni jfassal il-konklużjonijiet tiegħu u jipproponi lista ta’ kandidati għal intervisti ulterjuri mal-Kumitat Konsultattiv dwar il-Ħatriet (Consultative Committee on Appointments, CCA) tal-Kummissjoni Ewropea. Filwaqt li jqis il-konklużjonijiet tal-bord tal-preselezzjoni, is-CAA jiddeċiedi dwar il-kandidati li għandhom jiġu mistiedna għal intervista.

Il-kandidati li jkunu msejħa għal intervista mas-CCA jipparteċipaw għal ġurnata sħiħa f’ċentru ta’ valutazzjoni tal-maniġment immexxi minn konsulenti tar-reklutaġġ esterni. Abbażi tar-riżultati tal-intervista u r-rapport taċ-ċentru ta’ valutazzjoni, is-CCA jistabbilixxi lista preliminari tal-kandidati li jqis li jkunu xierqa biex jaqdu l-funzjoni.

Il-kandidati fuq il-lista mqassra tas-CCA se jiġu intervistati mill-Membru (i) rilevanti tal-Kummissjoni kif ukoll mill-Membri tal-Bord tal-Gvernaturi tal-JRC.

Wara dawn l-intervisti, il-Kummissjoni Ewropea tieħu d-deċiżjoni dwar il-ħatra.

Il-kandidat li jintgħażel irid ikun wettaq kull obbligu impost mil-liġi dwar is-servizz militari, jipproduċi r-referenzi tal-karattru adatti rigward l-idoneità tiegħu għat-twettiq tad-dmirijiet tiegħu u għandu jkun fiżikament f’saħħtu biex iwettaq id-dmirijiet tiegħu.

Jenħtieġ li l-kandidat li jintgħażel ikollu ċertifikat validu ta’ approvazzjoni tas-sigurtà mingħand l-awtorità tas-sigurtà nazzjonali tiegħu, jew ikun f’pożizzjoni li jikseb wieħed. Approvazzjoni tas-sigurtà personali hija deċiżjoni amministrattiva wara proċess ta’ investigazzjoni tas-sigurtà mwettaq mill-awtorità nazzjonali kompetenti tas-sigurtà tal-individwu, skont il-liġijiet u r-regolamenti nazzjonali applikabbli tas-sigurtà, u li tiċċertifika li individwu jkun jista’ jingħata aċċess għal informazzjoni klassifikata sa livell speċifikat. (Kun af li jista’ jingħata bidu għall-proċedura meħtieġa biex tinkiseb approvazzjoni tas-sigurtà biss wara li ssir talba mill-impjegatur, u mhux mill-kandidat individwali).

Sakemm tingħata l-approvazzjoni tas-sigurtà tal-persunal mill-Istat Membru kkonċernat u titlesta l-proċedura ta’ approvazzjoni flimkien mal-briefing obbligatorju legalment mid-Direttorat tas-Sigurtà tal-Kummissjoni Ewropea, il-kandidat mhux se jkun jista’ jaċċessa l-Informazzjoni Klassifikata tal-UE (IKUE) fil-livell ta’ CONFIDENTIEL UE/EU CONFIDENTIAL jew ogħla minnu, u lanqas ma jkun jista’ jattendi laqgħat li fihom tali IKUE tkun qed tiġi diskussa.

Opportunitajiet indaqs

F’konformita mal-Artikolu 1d tar-Regolamenti tal-Persunal, il-Kummissjoni qed taħdem favur l-objettiv strateġiku li tikseb l-ugwaljanza bejn il-ġeneri f’kull livell tal-maniġment sa tmiem il-mandat attwali tagħha u tapplika politika ta’ opportunitajiet indaqs li tinkoraġġixxi applikazzjonijiet li jistgħu jikkontribwixxu lejn aktar diversità, ugwaljanza bejn il-ġeneri u bilanċ ġeografiku ġenerali.

Kundizzjonijiet tal-impjieg

Is-salarji u l-kundizzjonijiet tal-impjieg huma stipulati fir-Regolamenti tal-Persunal.

Il-kandidat magħżul se jiġi rreklutat bħala uffiċjal fil-grad AD 14 (6). Il-kandidat jiġi kklassifikat skont it-tul tal-esperjenza professjonali preċedenti tiegħu fil-pass 1 jew il-pass 2 f’dan il-grad.

Jenħtieġ li l-kandidat li jintgħażel jinnota r-rekwiżit skont ir-Regolament tal-Persunal għall-persunal kollu ġdid li jwettaq perjodu ta’ prova ta’ disa’ xhur b’suċċess.

Il-post tal-impjieg huwa Karlsruhe, il-Ġermanja, fejn hu bbażat id-Direttorat.

Il-post huwa disponibbli mill-1 ta’ Novembru 2022.

Indipendenza u d-dikjarazzjoni tal-interessi

Qabel ma jibda jaqdi dmirijietu, il-kandidat li jintgħażel se jintalab jagħmel dikjarazzjoni ta’ impenn biex jaġixxi b’mod indipendenti fl-interess pubbliku u jiddikjara kull interess, li jista’ jitqies bħala li jippreġudika l-indipendenza tiegħu.

Proċedura tal-applikazzjoni

Qabel ma tressaq l-applikazzjoni tiegħek, ara li tkun ċert li tissodisfa r-rekwiżiti ta’ eliġibbiltà kollha (“Kundizzjonijiet essenzjali”), b’mod partikolari fir-rigward tat-tipi ta’ diplomi, l-esperjenza professjonali ta’ livell għoli kif ukoll il-kapaċità lingwistika meħtieġa. Jekk ma tissodisfax xi wieħed mir-rekwiżiti ta’ eliġibbiltà, inti awtomatikament se tiġi eskluż mill-proċedura tal-għażla.

Jekk tkun trid tapplika, trid tirreġistra permezz tal-Internet fuq is-sit web li ġej u ssegwi l-istruzzjonijiet li jirrigwardaw id-diversi stadji tal-proċedura:

https://ec.europa.eu/dgs/human-resources/seniormanagementvacancies/

Irid ikollok indirizz tal-posta elettronika validu. Dan se jintuża biex tiġi kkonfermata r-reġistrazzjoni tiegħek kif ukoll biex jibqa’ jsir kuntatt miegħek matul l-istadji differenti tal-proċedura. Għaldaqstant nitolbuk iżżomm lill-Kummissjoni Ewropea informata bi kwalunkwe bidla fl-indirizz tal-posta elettronika tiegħek.

Biex timla l-applikazzjoni tiegħek, trid ittella’ CV f’format PDF, preferibbilment fil-format tal-Europass CV (7) u timla ittra ta’ motivazzjoni online (massimu ta’ 8 000 karattru). Is-CV u l-ittra ta’ motivazzjoni tiegħek jistgħu jintbagħtu bi kwalunkwe lingwa uffiċjali tal-Unjoni Ewropea.

Ladarba tkun lestejt ir-reġistrazzjoni online tiegħek, se tirċievi ittra elettronika li tikkonferma li l-applikazzjoni tiegħek ġiet irreġistrata. Jekk ma tirċevix ittra elettronika ta’ konferma, l-applikazzjoni tiegħek ma tkunx ġiet irreġistrata!

Jekk jogħġbok innota li mhuwiex possibbli li ssegwi l-progress tal-applikazzjoni tiegħek online. Il-Kummissjoni Ewropea tikkuntattjak direttament rigward l-istatus tal-applikazzjoni tiegħek.

Jekk tkun teħtieġ iktar informazzjoni u/jew tiltaqa’ ma’ problemi tekniċi jekk jogħġbok ibgħat ittra elettronika lil: HR-MANAGEMENT-ONLINE@ec.europa.eu

Data tal-għeluq

Id-data tal-għeluq għar-reġistrazzjoni hija l-15 ta’ Frar 2022, 12.00 nofsinhar ħin ta’ Brussell, u wara din id-data ma jkunx iktar possibbli li tirreġistra.

Hija r-responsabbiltà tiegħek li timla r-reġistrazzjoni online tiegħek fil-ħin. Nagħtuk parir li ma tħallix għall-aħħar jiem biex tapplika, minħabba li t-traffiku tal-Internet qawwi jew xi problema fil-konnessjoni tal-Internet tiegħek jistgħu jwasslu biex ir-reġistrazzjoni online tintemm qabel ma tkun lestejtha, u b’hekk ikollok tirrepeti l-proċess kollu. Ladarba jiskadi ż-żmien biex jitressqu r-reġistrazzjonijiet ma tkunx tista’ ddaħħal iktar data. Ir-reġistrazzjonijiet li jaslu tard ma jiġux aċċettati.

Informazzjoni importanti għall-kandidati

Infakkru l-kandidati li x-xogħol tal-bordijiet tas-selezzjoni huwa kunfidenzjali. Il-kandidati ma jistgħux jagħmlu kuntatt dirett jew indirett mal-membri individwali tagħhom u dan lanqas ma jista’ jsir f’isimhom minn xi ħaddieħor. Kull mistoqsija għandha tiġi indirizzata lis-segretarjat tal-bord rilevanti.

Protezzjoni ta’ data personali

Il-Kummissjoni se tiżgura li d-data personali tal-kandidati tkun ipproċessata kif meħtieġ mir-Regolament (UE) 2018/1725 tal-Parlament Ewropew u tal-Kunsill (8). Dan japplika b’mod partikolari għall-kunfidenzjalità u għas-sigurtà ta’ tali data.

---

(1)  L-esperjenza professjonali titqies biss jekk tkun tirrappreżenta relazzjoni ta’ ħidma konkreta li tkun definita bħala ħidma reali u ġenwina, bi ħlas u bħala impjegat (kull tip ta’ kuntratt) jew fornitur ta’ servizz. L-attivitajiet professjonali li jkunu saru fuq bażi part-time għandhom jiġu kkalkulati pro rata, abbażi tal-perċentwali ċċertifikata ta’ sigħat full-time li jkunu nħadmu. Il-liv tal-maternità/tal-ġenituri/għall-adozzjoni, jitqies jekk ikun fil-qafas ta’ kuntratt ta’ xogħol. Id-dottorati (PhD) huma assimilati mal-esperjenza professjonali, anki meta mhux bi ħlas, iżda għal perjodu ta’ mhux aktar minn tliet snin, dment li d-dottorat ikun tlesta b’suċċess. Perjodu partikolari jista’ jingħadd darba biss.

(2)  Għas-snin kollha li matulhom tkun inkisbet l-esperjenza maniġerjali, jenħtieġ li l-kandidati, fil-curriculum vitae tagħhom, jindikaw b’mod ċar: (1) it-titlu u r-rwol tal-pożizzjonijiet maniġerjali li kellhom; (2) l-għadd ta’ persunal li kellhom taħthom f’dawn il-pożizzjonijiet; (3) id-daqs tal-baġits li kellhom jiġġestixxu; (4) l-għadd ta’ livelli ġerarkiċi ta’ fuqhom u ta’ taħthom; kif ukoll (5) l-għadd ta’ kollegi fl-istess livell.

(3)  https://eur-lex.europa.eu/legal-content/MT/TXT/?uri=CELEX%3A01958R0001-20130701

(4)  https://eur-lex.europa.eu/legal-content/MT/TXT/?uri=CELEX%3A01962R0031-20140701

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (jeżisti bl-Ingliż biss)

(6)  Il-koeffiċjent ta’ korrezzjoni applikabbli għar-remunerazzjoni u għall-pensjonijiet tal-uffiċjali u ta’ aġenti oħra tal-Unjoni Ewropea għal Karlsruhe huwa stabbilit għal 98 % mill-1 ta’ Lulju 2020. Dan il-koeffiċjent huwa suġġett għal reviżjoni annwali.

(7)  Tista’ ssib informazzjoni dwar kif toħloq is-CV tal-Europass tiegħek online fuq: https://europa.eu/europass/en/create-europass-cv

(8)  Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39).

---